Source: http://legislatie.just.ro/Public/FormaPrintabila/00000G1FK1JVXBQD1DS3J9Z1F7GBST1Q
Timestamp: 2019-11-13 00:53:22+00:00
Document Index: 37660394

Matched Legal Cases: ['articolul 14', 'articolul 21', 'articolul 38', 'articolul 24', 'articolul 16', 'articolul 16', 'articolul 24', 'articolul 24']

OUG 195 25/11/2008
ORDONANŢĂ DE URGENŢĂ nr. 195 din 25 noiembrie 2008
pentru modificarea şi completarea unor acte normative din domeniul justiţiei
Având în vedere imperativul asigurării calităţii actului de justiţie, inclusiv din perspectiva standardelor de formare profesională a judecătorilor şi procurorilor, precum şi faptul că există riscul blocării acestei activităţi datorită lipsei unor prevederi legale referitoare la suportarea costurilor de formare profesională a acestei categorii profesionale,
luând în considerare faptul că în contextul în care formarea profesională a judecătorilor şi procurorilor reprezintă o prioritate, în lipsa asigurării sumelor necesare desfăşurării activităţii de formare continuă, Institutul Naţional al Magistraturii este nevoit să sisteze atât orice activitate de formare continuă, cât şi procedura de elaborare şi aprobare a Programului de formare continuă la nivel centralizat, precum şi a Programului de formare continuă la nivel descentralizat, aferente anului 2009, ceea ce va conduce la imposibilitatea îndeplinirii obligaţiilor de formare profesională în conformitate cu angajamentele României asumate ca stat membru al Uniunii Europene,
ţinând seama de consecinţele negative asupra carierei judecătorilor şi procurorilor, datorită lipsei unei prevederi legale prin care să se recunoască că perioada de stagiu constituie vechime în funcţia de judecător sau procuror,
luând în considerare numeroasele acţiuni în justiţie care au ca obiect constatarea faptului că perioada cuprinsă între momentul absolvirii Institutului Naţional al Magistraturii şi cel al numirii în funcţia de judecător şi procuror stagiar constituie vechime în muncă şi în magistratură,
ţinând cont de necesitatea îmbunătăţirii calităţii actului de justiţie, prin stabilirea unei politici privind resursele umane în cadrul sistemului judiciar, inclusiv în ceea ce priveşte personalul auxiliar de specialitate,
ţinând seama de dificultăţile cu care se confruntă personalul auxiliar de specialitate în situaţia în care este angajat în cadrul unei instanţe judecătoreşti sau al unui parchet de pe lângă aceasta, ce îşi are sediul într-o altă localitate decât cea în care îşi are domiciliul, este necesară crearea unor condiţii optime pentru această categorie de personal, îndeplinirea corectă a sarcinilor care îi revin având un impact direct asupra bunei desfăşurări a întregii activităţi a instanţelor judecătoreşti şi a parchetelor de pe lângă acestea.
Având în vedere necesitatea adoptării unor măsuri legislative care să conducă la responsabilizarea absolvenţilor Şcolii Naţionale de Grefieri, care imediat după încadrare solicită transferul în cadrul altor instanţe sau parchete, făcând practic imposibilă continuarea formării profesionale sub îndrumarea judecătorului sau procurorului desemnat de conducătorul instanţei judecătoreşti, respectiv al parchetului de pe lângă aceasta, în cadrul cărora a fost încadrat,
1. La articolul 14, litera e) se modifică şi va avea următorul cuprins:
"e) este aptă, din punct de vedere medical şi psihologic, pentru exercitarea funcţiei. Comisia medicală se numeşte prin ordin comun al ministrului justiţiei şi al ministrului sănătăţii publice. Taxele examenului medical pentru candidaţii declaraţi admişi se suportă din bugetul Institutului Naţional al Magistraturii."
"(3) În perioada dintre data promovării examenului de absolvire şi data numirii în funcţia de judecător sau procuror stagiar, absolvenţii Institutului Naţional al Magistraturii care au promovat examenul de absolvire primesc indemnizaţia lunară corespunzătoare funcţiei de auditor de justiţie. Drepturile salariate se suportă din bugetul Institutului Naţional al Magistraturii."
3. La articolul 21, după alineatul (1) se introduce un nou alineat, alineatul (1^1), cu următorul cuprins:
"(1^1) Perioada cuprinsă între promovarea examenului de absolvire şi numirea de către Consiliul Superior al Magistraturii în funcţia de judecător sau procuror stagiar, precum şi perioada în care o persoană a avut calitatea de judecător sau procuror stagiar, dacă a promovat examenul de capacitate prevăzut de art. 25, constituie vechime în funcţia de judecător sau procuror."
"Art. 37^1. - (1) Cheltuielile de cazare şi masă ale judecătorilor, procurorilor, personalului de specialitate juridică asimilat judecătorilor şi procurorilor, auditorilor de justiţie, personalului de instruire prevăzut la art. 108 din Legea nr. 304/2004 privind organizarea judiciară, republicată, cu modificările şi completările ulterioare, care participă la activităţile de formare profesională continuă organizate de Institutul Naţional al Magistraturii, se suportă din bugetul acestei instituţii.
(5) Judecătorii, procurorii, personalul de specialitate juridică asimilat judecătorilor şi procurorilor, auditorii de justiţie, precum şi personalul de instruire care participă la activităţile de formare organizate de Institutul Naţional al Magistraturii nu beneficiază de diurnă de delegare de la instituţiile unde îndeplinesc funcţia de bază." ...
5. La articolul 38, după alineatul (1) se introduc patru noi alineate, alineatele (1^1), (1^2), (1^3) şi (1^4), cu următorul cuprins:
"(1^1) Cheltuielile aferente organizării activităţilor prevăzute la alin. (1), inclusiv cele privind cazarea, masa şi transportul personalului de instruire şi al participanţilor, se suportă din bugetul curţii de apel sau, după caz, al parchetului de pe lângă curtea de apel.
(1^3) Cheltuielile cu salarizarea personalului de instruire care participă la activităţile prevăzute la alin. (1) se suportă din bugetul curţii de apel sau, după caz, al parchetului de pe lângă curtea de apel. Dispoziţiile art. 108 alin. (3) din Legea nr. 304/2004, republicată, cu modificările şi completările ulterioare, se aplică în mod corespunzător.
(1^4) Judecătorii, procurorii, precum şi personalul de instruire care participă la activităţile prevăzute la alin. (1) nu beneficiază de diurnă de delegare de la instituţiile unde îndeplinesc funcţia de bază."
"Art. 45. - (1) Acţiunea disciplinară se exercită de comisiile de disciplină ale Consiliului Superior al Magistraturii, formate din 3 inspectori ai Serviciului de inspecţie judiciară pentru judecători şi, respectiv, 3 inspectori ai Serviciului de inspecţie judiciară pentru procurori."
1. La articolul 24, după alineatul (2) se introduce un nou alineat, alineatul (3), cu următorul cuprins:
"(3) Persoanele încadrate în condiţiile prezentului articol nu pot fi delegate, detaşate, transferate şi nu pot promova la alte instanţe sau parchete timp de cel puţin un an de la numirea în funcţie."
"Art. 67^1. - (1) Personalul auxiliar de specialitate din cadrul instanţelor judecătoreşti şi parchetelor de pe lângă acestea are dreptul la atribuirea unei locuinţe de serviciu dacă, în localitatea unde îşi desfăşoară activitatea, acesta, soţul/soţia sau copiii aflaţi în întreţinerea lui nu beneficiază de locuinţă proprietate personală ori nu i s-a atribuit o locuinţă de către autorităţile administraţiei publice locale.
(3) Plafonul în limita căruia se poate deconta chiria în condiţiile alin. (2) se stabileşte anual, pe localităţi, potrivit limitei bugetului alocat în acest scop în legea bugetului de stat, prin ordin comun al ministrului justiţiei, al preşedintelui Consiliului Superior al Magistraturii, al preşedintelui înaltei Curţi de Casaţie şi Justiţie, al procurorului general al Parchetului de pe lângă înalta Curte de Casaţie şi Justiţie şi al procurorului-şef al Direcţiei Naţionale Anticorupţie. ...
(8) În cazul pensionării, titularul contractului de închiriere şi soţul ori soţia acestuia îşi păstrează drepturile locative pe tot parcursul vieţii." ...
3. În tot cuprinsul legii, sintagma "Departamentul Naţional Anticorupţie" se înlocuieşte cu sintagma "Direcţia Naţională Anticorupţie".
Ordonanţa Guvernului nr. 8/2007 privind salarizarea personalului auxiliar din cadrul instanţelor judecătoreşti şi al parchetelor de pe lângă acestea, precum şi din cadrul altor unităţi din sistemul justiţiei, publicată în Monitorul Oficial al României, Partea I, nr. 72 din 31 ianuarie 2007, aprobată cu modificări prin Legea nr. 247/2007, cu modificările ulterioare, se completează după cum urmează:
1. După articolul 16 se introduce un nou articol, articolul 16^1, cu următorul cuprins:
"Art. 16^1. - (1) Grefierii, specialiştii IT şi experţii psihologi, membri ai unor comisii de examinare, de soluţionare a contestaţiilor ori de organizare a unor examene sau concursuri, sunt remuneraţi prin plata cu ora pentru timpul efectiv lucrat în cadrul acestor comisii.
(2) Calculul tarifului orar pentru plata membrilor comisiilor prevăzute la alin. (1) se face luându-se în considerare salariul de bază brut lunar al funcţiei în care este încadrat cel în cauză. ...
2. După articolul 24 se introduce un nou articol, articolul 24^1, cu următorul cuprins:
"Art. 24^1. - (1) Personalul auxiliar de specialitate şi personalul conex al instanţelor judecătoreşti şi al parchetelor de pe lângă acestea, nemulţumiţi de modul de stabilire a drepturilor salariale, pot face contestaţie, în termen de 15 zile de la data comunicării, la colegiul de conducere al curţii de apel sau, după caz, la colegiul de conducere al parchetului de pe lângă curtea de apel în a cărei circumscripţie îşi desfăşoară activitatea persoana în cauză, ori, după caz, al Direcţiei Naţionale Anticorupţie, colegiului de conducere al Înaltei Curţi de Casaţie şi Justiţie sau al Parchetului de pe lângă Înalta Curte de Casaţie şi Justiţie. Contestaţiile se soluţionează în termen de cel mult 30 de zile.
(2) Împotriva hotărârilor organelor prevăzute la alin. (1) se poate face plângere, în termen de 30 de zile de la comunicare, la Secţia de contencios administrativ şi fiscal a Înaltei Curţi de Casaţie şi Justiţie, pentru hotărârile Colegiului de conducere al Înaltei Curţi de Casaţie şi Justiţie, sau, după caz, a Curţii de Apel Bucureşti, pentru celelalte hotărâri. Hotărârile pronunţate sunt irevocabile." ...
CĂLIM POPESCU-TĂRICEANU